**Uznávanie štúdia, titulov a dokladov o vzdelaní**

**Informácie pre dotknutú osobu**

v zmysle článku 13 ods. 1 a 2 Nariadenia Európskeho parlamentu a rady (EÚ) 2016/679 (ďalej len Nariadenie EÚ)

**Prevádzkovateľ:**

Univerzita Mateja Bela v Banskej Bystrici , Národná 12, Banská Bystrica,

kontakt +42148446 1111 sekretariat@umb.sk

**Kontakt na zodpovedné osoby** dohliadajúce na ochranu osobných údajov: TU! <https://www.umb.sk/informacie-pre/gdpr/ochrana-osobnych-udajov.html>

**Účelom** získavania a ďalšieho spracúvania osobných údajov je plnenie povinností VŠ pri uznávaní štúdia, titulov a dokladov o vzdelaní vydaných zahraničnými vysokými školami za rovnocenné s dokladmi o vzdelaní vydanými VŠ v SR (evidencia a vybavovanie žiadostí). Ďalším súvisiacim účelom spracúvania môže byť archivácia vlastných propagačných materiálov UMB.

**Právnym základom spracúvania** je článok 6 odsek 1 písm. c) Nariadenia EÚ 2016/679, spracúvanie je nevyhnutné na **splnenie zákonnej povinnosti prevádzkovateľa** podľa **zákona č. 131/2002 Z. z.** o vysokých školách a o zmene a doplnení niektorých zákonov v znení neskorších predpisov a **zákona č. 422/2015 Z. z**. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov. Poskytnutie údajov dotknutou osobou je **zákonnou požiadavkou** prevádzkovateľa a **ich neposkytnutie** môže spôsobiť čiastočné alebo úplné obmedzenie plnenia zákonných úloh povinností VŠ pri vybavovaní žiadostí o uznanie štúdia, titulov a dokladov o vzdelaní vydaných zahraničnými vysokými školami, prípadne až zamietnutie takejto žiadosti.

**Príjemcami osobných údajov sú** oprávnené osoby prevádzkovateľa, žiadateľ ako dotknutá osoba, MŠVVaŠ SR, prípadne iný oprávnený subjekt.

**Likvidácia** osobných údajov sa vykoná po uplynutí lehoty uloženia nasledujúcej po roku uzavretia spisu, ktorá je **15 rokov.**

Dotknutá osoba má v zmysle Nariadenia EÚ **právo na prístup** k osobným údajom, ich **vymazanie**, **opravu a doplnenie**, právo **na obmedzenie spracúvania** a **prenosnosť** osobných údajov spracúvaných automatizovanými prostriedkami a **namietanie spracúvania** osobných údajov.

**Prevádzkovateľ môže obmedziť rozsah práv dotknutej osoby** v zmysle článku 23 Nariadenia EÚ, ak je takéto obmedzenie ustanovené s cieľom zaistiť najmä ochranu práv dotknutej osoby alebo iných osôb a uplatnenie vymáhania občianskoprávnych nárokov.

**Dotknutá osoba má právo** **podať sťažnosť** na Úrad na ochranu osobných údajov, Hraničná 12, Bratislava podľa článku 13, ods. 2, písm. d) Nariadenia EÚ.